stanford-oval/wikipedia huggingface dataset:
พระยาปรีชานุสาสน์ (เสริญ ปันยารชุน)
เครื่องราชอิสริยาภรณ์

พ.ศ. 2485 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2468 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2466 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2457 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2479 –  เหรียญพิทักษ์รัฐธรรมนูญ (พ.ร.ธ.)
พ.ศ. 2455 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2496 –  เหรียญลูกเสือสดุดี ชั้นที่ 1
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2455 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
ซูการ์โน มะทา

บทความนี้เกี่ยวกับนักการเมืองชาวไทย สำหรับความหมายอื่น ดูที่ ซูการ์โน (แก้ความกำกวม)
| ซูการ์โน มะทาม> ป.ช., ม.ว.ม. |
| --- | --- |
ซูการ์โน ใน พ.ศ. 2566

เลขาธิการพรรคประชาชาติ
อยู่ในวาระ
เริ่มดำรงตำแหน่ง  26 สิงหาคม พ.ศ. 2566   (1 ปี 153 วัน)
ก่อนหน้า: ทวี สอดส่อง
สมาชิกสภาผู้แทนราษฎรจังหวัดยะลา
อยู่ในวาระ
เริ่มดำรงตำแหน่ง  24 มีนาคม พ.ศ. 2562 (5 ปี 308 วัน)
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
 
ข้อมูลส่วนบุคคล
เกิด: 17 กันยายน พ.ศ. 2507 (60 ปี) อำเภอเมืองยะลา จังหวัดยะลา ประเทศไทย
ศาสนา: อิสลาม
พรรคการเมือง: ประชาชาติ (2561–ปัจจุบัน)
การเข้าร่วม พรรคการเมืองอื่น: ไทยรักไทย (2548–2549) มัชฌิมาธิปไตย (2550)   พลังประชาชน (2550–2551)   เพื่อไทย (2551–2561)
คู่สมรส: ชะบา มะทา

ซูการ์โน มะทา (เกิด 17 กันยายน พ.ศ. 2507) เป็นนักการเมืองชาวไทย กรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) เลขาธิการพรรคประชาชาติ เป็นสมาชิกสภาผู้แทนราษฎรจังหวัดยะลา และอดีตรองเลขาธิการนายกรัฐมนตรีฝ่ายการเมือง เป็นน้องชายของ วันมูหะมัดนอร์ มะทา ประธานสภาผู้แทนราษฎร
ประวัติ

ซูการ์โน มะทา เกิดเมื่อวันที่ 17 กันยายน พ.ศ. 2507 เป็นบุตรของนายอาแว มะทา และนางแมะเย๊าะ วาเยาะตายีเป็นน้องชายของนายวันมูหะมัดนอร์ มะทา สำเร็จการศึกษาประกาศนียบัตรการศึกษาชั้นสูง (ป.กศ.สูง) จากวิทยาลัยครูเพชรบุรีวิทยาลงกรณ์ ระดับปริญญาตรี ครุศาสตรบัณฑิต สาขาพลศึกษา จากวิทยาลัยครูยะลา และระดับปริญญาโทสาขาพัฒนาสังคม จากสถาบันบัณฑิตพัฒนบริหารศาสตร์
ซูการ์โน สมรสกับนางชะบา มะทา มีบุตร-ธิดา 3 คน
การเมือง

ซูการ์โน มะทา เคยเป็นผู้ช่วยดำเนินงาน สส. เป็นสมาชิกสภาองค์การบริหารส่วนจังหวัดยะลา และเคยเป็นรองนายกองค์การบริหารส่วนจังหวัดยะลา 2 สมัย ต่อมาได้สมัครรับเลือกตั้ง สส.จังหวัดยะลา สังกัดพรรคพลังประชาชน ในการเลือกตั้ง พ.ศ. 2550 และได้รับเลือกตั้งเป็น สส. คนเดียวของพรรคในจังหวัดยะลา ก่อนจะย้ายมาสังกัดพรรคเพื่อไทย ภายหลังจากที่พรรคพลังประชาชนถูกยุบ และเป็น สส. พรรคพลังประชาชนเพียงคนเดียวที่ไม่ได้ย้ายสังกัดตามพรรคร่วมรัฐบาลไป (อาทิ พรรคมาตุภูมิ)
ในการเลือกตั้งปี 2554 นายซูการ์โน ได้ลงสมัครในสังกัดพรรคเพื่อไทย ในจังหวัดยะลา เขตเลือกตั้งที่ 2 แต่พ่ายให้กับนายอับดุลการิม เด็งระกีนา อดีต ส.ส.ยะลา 2 สมัย จากพรรคประชาธิปัตย์
ในปี พ.ศ. 2561 เขาในฐานะแกนนำกลุ่มวาดะห์ ได้ออกมาโพสต์เฟซบุ๊กยืนยันว่าทางกลุ่มวาดะห์ได้ย้ายมาสังกัดพรรคประชาชาติ และได้รับเลือกตั้งเป็น ส.ส. ในการเลือกตั้ง พ.ศ. 2562 และ การเลือกตั้ง พ.ศ. 2566
การเมือง > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2549 จังหวัดยะลา สังกัด พรรคไทยรักไทย (การเลือกตั้งเป็นโมฆะ)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดยะลา สังกัด พรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดยะลา สังกัด พรรคเพื่อไทย (ไม่ได้รับเลือกตั้ง)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดยะลา สังกัด พรรคประชาชาติ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดยะลา สังกัด พรรคประชาชาติ
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

ซูการ์โน มะทา ที่เฟซบุ๊ก
ซูการ์โน มะทา ที่เฟซบุ๊ก (แฟนเพจ)
ซูการ์โน มะทา ที่ยูทูบ
ดัชนีอุตสาหกรรมดาวโจนส์

ผังดาวโจนส์ 2439-2568
ดัชนีอุตสาหกรรมดาวโจนส์ (อังกฤษ: Dow Jones Industrial Average), เป็นดัชนีตลาดหลักทรัพย์ดัชนีหนึ่ง และเป็นหนึ่งในดัชนีซึ่งถูกสร้างโดยชาลส์ ดาว บรรณาธิการวอลล์สตรีทเจอร์นัล และผู้ร่วมก่อตั้งดาวโจนส์แอนด์คอมพานี ปัจจุบันเป็นของกลุ่มซีเอ็มอีกรุ๊ป ชื่อของดัชนีอุตสาหกรรมดาวโจนส์ถูกตั้งขึ้นตามชื่อของชาลส์ ดาว และเอ็ดเวิร์ด โจนส์ นักสถิติ ดัชนีนี้แสดงถึงการซื้อขายหุ้นของบริษัทมหาชนขนาดใหญ่ 30 บริษัทในสหรัฐอเมริกาในระหว่างช่วงเวลาที่ตลาดหลักทรัพย์เปิดให้ซื้อขายตามปกติ มันเป็นดัชนีตลาดหลักทรัพย์สหรัฐอเมริกาที่เก่าแก่ที่สุดเป็นอันดับสองรองจากดัชนีคมนาคมดาวโจนส์ ซึ่งถูกสร้างโดยดาวเช่นกัน
ฮาร์วีย์ เอลเลียต

| 0 | 1 | 2 | 3 |
| --- | --- | --- | --- |
 เอลเลียตขณะเล่นให้แก่ลิเวอร์พูลเมื่อปี 2021
ข้อมูลส่วนตัว
ชื่อเต็ม:  ฮาร์วีย์ แดเนียล เจมส์ เอลเลียต
วันเกิด:   (2003-04-04) 4 เมษายน ค.ศ. 2003 (21 ปี)
สถานที่เกิด:  เชิร์ตซีย์ อังกฤษ
ส่วนสูง:  5 ft 7 in (1.70 m)
ตำแหน่ง:  ปีก
ข้อมูลสโมสร
สโมสรปัจจุบัน:  ลิเวอร์พูล
หมายเลข:  19
สโมสรเยาวชน
:  ควีนส์พาร์กเรนเจอส์
:  ฟูลัม
สโมสรอาชีพ*
| ปี |  ทีม |  ลงเล่น |  (ประตู) |
| 2018–2019 |  ฟูลัม |  2 |  (0) |
| 2019– |  ลิเวอร์พูล |  75 |  (4) |
| 2020–2021 |  → แบล็กเบิร์นโรเวอส์ (ยืม) |  42 |  (7) |
ทีมชาติ‡
| 2018 |  อังกฤษ อายุไม่เกิน 15 ปี |  4 |  (5) |
| 2018 |  อังกฤษ อายุไม่เกิน 16 ปี |  1 |  (0) |
| 2018–2020 |  อังกฤษ อายุไม่เกิน 17 ปี |  9 |  (3) |
| 2022– |  อังกฤษ อายุไม่เกิน 21 ปี |  18 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 09:14, 25 สิงหาคม ค.ศ. 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:09, 21 พฤศจิกายน ค.ศ. 2023 (UTC)
ฮาร์วีย์ แดเนียล เจมส์ เอลเลียต (อังกฤษ: Harvey Daniel James Elliott; เกิด 4 เมษายน ค.ศ. 2003) เป็นนักฟุตบอลชาวอังกฤษ ปัจจุบันเล่นตำแหน่งปีกให้แก่ลิเวอร์พูล สโมสรในพรีเมียร์ลีก​ และทีมชาติอังกฤษ​รุ่นอายุไม่เกิน​ 21​ ปี
สโมสร > ฟูลัม

เอลเลียตลงเล่นนัดแรกให้กับทีมชุดใหญ่ของฟูลัมในวัย 15 ปี ในรายการอีเอฟแอลคัพเมื่อวันที่ 25 กันยายน ค.ศ. 2018 ในนัดที่ไปเยือนมิลล์วอลล์ เขาถูกส่งลงเล่นแทนฟลอยด์ อายิต ในนาทีที่ 81 ช่วยให้ฟูลัมบุกไปเอาชนะได้ 3–1 โดยในวันนั้น เขามีอายุได้ 15 ปี 174 วัน ทำให้เขากลายเป็นผู้เล่นอายุน้อยที่สุดที่ได้ลงเล่นให้กับทีมชุดใหญ่ของสโมสร และเป็นผู้เล่นอายุน้อยที่สุดที่ได้ลงเล่นในรายการแข่งขันนี้ ต่อมาในวันที่ 4 พฤษภาคม ค.ศ. 2019 เอลเลียตลงเล่นนัดแรกในลีก เขาลงเล่นในนาทีที่ 88 แทนที่อังเดร-ฟรังก์ ซัมโบ อันกีสซา โดยในนัดนั้น ฟูลัมบุกไปแพ้วูฟส์ 1–0 การลงเล่นของเขาในนัดนั้น ทำให้เขากลายเป็นผู้เล่นที่มีอายุน้อยที่สุดที่ได้ลงเล่นในพรีเมียร์ลีก ด้วยอายุ 16 ปี 30 วัน ทำลายสถิติเดิมของมัทธิว บริกส์ อดีตผู้เล่นของฟูลัม ใน ค.ศ. 2007
สโมสร > ลิเวอร์พูล

ในเดือนกรกฎาคม ค.ศ. 2019 เขามีข่าวเชื่อมโยงกับการย้ายไปลิเวอร์พูล เขายังได้รับความสนใจจากเรอัลมาดริดและปารีแซ็ง-แฌร์แม็ง สุดท้าย ในวันที่ 28 กรกฎาคม เขาเซ็นสัญญากับลิเวอร์พูลโดยไม่เปิดเผยค่าตัว ต่อมา ในวันที่ 25 กันยายน ค.ศ. 2019 ฟุตบอลลีกคัพ รอบ 3 เอลเลียตลงเล่นนัดแรกให้กับลิเวอร์พูล ในนัดที่ ลิเวอร์พูล เอาชนะ มิลตันคีนส์ดอนส์ 2-0 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ
ในวันที่ 9 กรกฎาคม ค.ศ. 2021 เอลเลียตตัดสินใจต่อสัญญาระยะยาวกับสโมสรลิเวอร์พูล ต่อมา ในวันที่ 21 สิงหาคม ค.ศ. 2021 เอลเลียตลงสนามเป็นตัวจริงครั้งแรก โดยลงครบ 90 นาที ในนัดที่ ลิเวอร์พูล เปิดสนามแอนฟีลด์เอาชนะ เบิร์นลีย์ 2-0 ต่อมา ในวันที่ 12 กันยายน ค.ศ. 2021 เอลเลียตได้รับบาดเจ็บที่ข้อเท้าอย่างรุนแรงจากการปะทะกับ ปาสกาล สเตราจ์ นักเตะของลีดส์ยูไนเต็ด ส่งผลให้ เอลเลียต ต้องพักยาว
ในวันที่ 6 กุมภาพันธ์ ค.ศ. 2022 เอฟเอคัพ รอบ 4 เอลเลียตกลับมาลงสนามครั้งแรกในรอบ 5 เดือนและยิงประตู ในนัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 3-1 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ
ในวันที่ 11 สิงหาคม ค.ศ. 2022 เอลเลียตตัดสินใจต่อสัญญา 5 ปี กับสโมสรลิเวอร์พูล จนถึงปี ค.ศ. 2027 ต่อมา ในวันที่ 12 ตุลาคม ค.ศ. 2022 ยูฟ่าแชมเปียนส์ลีก ฤดูกาล 2022–23 รอบแบ่งกลุ่ม กลุ่ม A เอลเลียตทำประตูแรกในยูฟ่าแชมเปียนส์ลีก นัดที่ ลิเวอร์พูล เอาชนะ เรนเจอส์ จากสกอตแลนด์ 7-1 ต่อมา ในวันที่ 26 ตุลาคม ค.ศ. 2022 เอลเลียตทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ อายักซ์ จากเนเธอร์แลนด์ 3-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่าแชมเปียนส์ลีกได้สำเร็จ
ในวันที่ 17 มกราคม ค.ศ. 2023 เอฟเอคัพ รอบ 3 นัดรีเพลย์ เอลเลียตยิงประตูชัยในนัดที่ ลิเวอร์พูล เอาชนะ วุลเวอร์แฮมป์ตันวอนเดอเรอส์ ที่สนามกีฬามอลินิว 1-0 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ
ในวันที่ 9 ธันวาคม ค.ศ. 2023 เอลเลียตยิงประตูชัยในช่วงทดเวลาบาดเจ็บ ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 2-1 ต่อมา ในวันที่ 21 กุมภาพันธ์ ค.ศ. 2023 เอลเลียตลงสนามนัดที่ 100 ให้กับลิเวอร์พูลและทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ลูตันทาวน์ 4-1 ต่อมา ในวันที่ 5 พฤษภาคม ค.ศ. 2024 เอลเลียตทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-2
สถิติอาชีพ

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Fulham U21 | 2018–19 | — | — | — | — | — | — | — | — | — | 1 | 0 | 1 | 0 |
| ฟูลัม | 2018–19 | พรีเมียร์ลีก | 2 | 0 | 0 | 0 | 1 | 0 | — | — | 0 | 0 | 3 | 0 |
| Liverpool U21 | 2019–20 | — | — | — | — | — | — | — | — | — | 1 | 1 | 1 | 1 |
| ลิเวอร์พูล | 2019–20 | พรีเมียร์ลีก | 2 | 0 | 3 | 0 | 3 | 0 | 0 | 0 | 0 | 0 | 8 | 0 |
| ลิเวอร์พูล | 2020–21 | พรีเมียร์ลีก | 0 | 0 | — | — | 1 | 0 | — | — | 0 | 0 | 1 | 0 |
| ลิเวอร์พูล | 2021–22 | พรีเมียร์ลีก | 6 | 0 | 3 | 1 | 1 | 0 | 1 | 0 | — | — | 11 | 1 |
| ลิเวอร์พูล | 2022–23 | พรีเมียร์ลีก | 32 | 1 | 3 | 2 | 2 | 0 | 8 | 2 | 1 | 0 | 46 | 5 |
| ลิเวอร์พูล | 2023–24 | พรีเมียร์ลีก | 34 | 3 | 3 | 1 | 6 | 0 | 10 | 0 | — | — | 53 | 4 |
| ลิเวอร์พูล | 2024–25 | พรีเมียร์ลีก | 1 | 0 | 0 | 0 | 0 | 0 | 0 | 0 | — | — | 1 | 0 |
| ลิเวอร์พูล | รวม | รวม | 75 | 4 | 12 | 4 | 13 | 0 | 19 | 2 | 1 | 0 | 120 | 10 |
| แบล็กเบิร์นโรเวอส์ (ยืมตัว) | 2020–21 | แชมเปียนชิป | 41 | 7 | 1 | 0 | — | — | — | — | — | — | 42 | 7 |
| รวมทั้งหมด | รวมทั้งหมด | รวมทั้งหมด | 118 | 11 | 13 | 4 | 14 | 0 | 19 | 2 | 3 | 1 | 167 | 18 |
1 2  Appearance in EFL Trophy
1 2  Appearance(s) in UEFA Champions League
↑  Appearance in FA Community Shield
↑  Appearances in UEFA Europa League
เกียรติประวัติ

ลิเวอร์พูล
พรีเมียร์ลีก: 2019-20
เอฟเอคัพ: 2021–22
อีเอฟแอลคัพ: 2021–22, 2023–24
เอฟเอคอมมิวนิตีชีลด์: 2022
ยูฟ่าซูเปอร์คัพ: 2019
ฟุตบอลชิงแชมป์สโมสรโลก: 2019
ทีมชาติอังกฤษรุ่นอายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2023
แหล่งข้อมูลอื่น

Profile at the Liverpool F.C. website
ข้อมูลของ ฮาร์วีย์ เอลเลียต ที่ ซ็อกเกอร์เวย์
| ก่อนหน้า |  | ฮาร์วีย์ เอลเลียต |  | ถัดไป |
| --- | --- | --- | --- | --- |
| มัทธิว บริกส์ (16 ปี 65 วัน) |  | ผู้เล่นอายุน้อยที่สุดในพรีเมียร์ลีก 16 ปี 30 วัน   (4 พฤษภาคม ค.ศ. 2019 – ปัจจุบัน) |  | ยังเป็นปัจจุบัน |
| ด ค กผู้เล่นชุดปัจจุบันของสโมสรฟุตบอลลิเวอร์พูล  |
| --- | --- |
 1 อาลีซง  2 โกเมซ  3 เอ็นโด  4 ฟัน ไดก์ (กัปตัน)  5 โกนาเต  7 ดิอัซ  8 โซโบสลอยี  9 นุญเญซ  10 มัก อาลิสเตร์  11 เศาะลาห์  14 กีเอซา  17 โจนส์  18 คักโป  19 เอลเลียต  20 ฌอตา  21 ซีมีกัส  26 รอเบิร์ตสัน  28 การ์วัลยู  38 คราเฟินแบร์ค  43 บัยเชติช  46 อาร์. วิลเลียมส์  47 ฟิลลิปส์  62 เคลลิเฮอร์  66 อเล็กซานเดอร์-อาร์โนลด์  84 แบรดลีย์  ผู้จัดการ: สล็อต
พระยาสารสินสวามิภักดิ์ (เทียนฮี้ สารสิน)

| พระยาสารสินสวามิภักดิ์ (เทียนฮี้ สารสิน) |
| --- | --- |

เกิด: 15 สิงหาคม พ.ศ. 2391
เสียชีวิต: 22 มิถุนายน พ.ศ. 2468 (76 ปี)
อาชีพ: แพทย์, ทหาร
คู่สมรส: คุณหญิงสุ่น สารสินสวามิภักดิ์ แพ
บุตร: 7 คน
บิดามารดา: ปั้นจู๊ลั่ว (บิดา) หนู (มารดา)
นายพันตรี อำมาตย์โท พระยาสารสินสวามิภักดิ์ มีนามเดิมว่า เทียนฮี้ (15 สิงหาคม พ.ศ. 2391 – 22 มิถุนายน พ.ศ. 2468) เป็นอดีตแพทย์ใหญ่ทหารบก เป็นต้นตระกูลสารสิน และเป็นบิดาของพจน์ สารสิน อดีตนายกรัฐมนตรีไทย
ประวัติ

พระยาสารสินสวามิภักดิ์เกิดเมื่อวัน อังคาร เดือนเก้า แรม 2 ค่ำ ปีวอก สัมฤทธิศก จุลศักราช 1210 ตรงกับวันที่ 15 สิงหาคม พ.ศ. 2391 ในปลายรัชสมัยพระบาทสมเด็จพระนั่งเกล้าเจ้าอยู่หัว มีชื่อเดิมว่า “เทียนฮี้“ บิดาเป็นชาวจีนชื่อปั้นจู๊ลั่ว มารดาเป็นชาวไทยชื่อหนู ต่อมาบิดามารดาได้นำไปฝากเรียนอักขระสมัยในสำนักพระอาจารย์ทอง วัดทองนพคุณ
หลังจากศึกษาอยู่เจ็ดปี บิดามารดาได้ส่งไปเรียนที่โรงเรียนของเหล่ามิชชันนารี อเมริกันที่ตำบลสำเหร่และได้เข้ารีตนับถือศาสนาคริสต์นับแต่บัดนั้น ด้วยความที่เป็นคนเรียนเก่งทำให้เหล่ามิชชันนารีตัดสินใจส่งเทียนฮี้ไปยังสหรัฐ เพื่อศึกษาต่อทางด้านการแพทย์จนสำเร็จระดับปริญญาจาก มหาวิทยาลัยนิวยอร์ก เมื่อปี พ.ศ. 2414 และได้เดินทางกลับมายังสยาม
เทียนฮี้รับราชการครั้งแรกในตำแหน่งผู้ช่วยแพทย์ทหารบกประจำกรมทหารมหาดเล็กหรือกรมทหารราบที่ 1 มหาดเล็กราชวัลลภรักษาพระองค์ ในปัจจุบันภายใต้การบังคับบัญชาของ จอมพล เจ้าพระยาสุรศักดิ์มนตรี (เจิม แสง-ชูโต) ต่อมาเจ้าพระยาสุรศักดิ์มนตรีขณะมียศและบรรดาศักดิ์เป็น พันโท เจ้าหมื่นไวยวรนาถ ได้เดินทางไปเป็นแม่ทัพในสงครามปราบฮ่อ พระยาสารสินขณะมียศเป็น ร้อยเอกเทียนฮี้ ได้ร่วมเดินทางไปในราชการสงครามครั้งนั้นด้วย
เมื่อกลับถึงพระนคร ร้อยเอกเทียนฮี้ได้รับโปรดเกล้าฯ พระราชทานยศและบรรดาศักดิ์เป็น พันตรี หลวงดำรงแพทยาคุณ จากนั้นในปี พ.ศ. 2435 พันโท เจ้าหมื่นไวยวรนาถ ที่ได้รับพระราชทานยศและบรรดาศักดิ์เป็น พลตรี พระยาสุรศักดิ์มนตรี ได้รับโปรดเกล้าฯ แต่งตั้งเป็นเสนาบดี กระทรวงเกษตรพานิชการหรือกระทรวงเกษตรและสหกรณ์ ในปัจจุบัน ก็ได้ขอโอนย้ายหลวงดำรงแพทยาคุณมารับราชการเป็นล่ามประจำกระทรวง ภายหลังจึงได้ย้ายมารับราชการที่กระทรวงธรรมการหรือกระทรวงศึกษาธิการในปัจจุบัน ในสมัยที่เจ้าพระยาภาสกรวงศ์ (พร บุนนาค)เป็นเสนาบดีในตำแหน่งแพทย์และผู้จัดการโอสถศาลาในกรมพยาบาล และได้ย้ายมารับราชการที่กระทรวงมหาดไทยเป็นที่สุดท้ายในสมัยที่ สมเด็จพระเจ้าบรมวงศ์เธอ กรมพระยาดำรงราชานุภาพ เป็นองค์เสนาบดีในตำแหน่งเจ้ากรมตำรวจภูบาลเมื่อวันที่ 5 มีนาคม พ.ศ. 2440 โดยได้รับพระราชทานบรรดาศักดิ์เป็น พระมนตรีพจนกิจ เมื่อปี พ.ศ. 2443
ด้านชีวิตครอบครัวพระยาสารสินสวามิภักดิ์สมรสกับคุณหญิงสุ่น มีบุตร-ธิดา ทั้งสิ้น 7 คน คือ
องุ่น ภรรยาหลวงอัยการโกศล
หม่อมลิ้นจี่ หม่อมใน หม่อมเจ้าดนัยวรนุช จักรพันธ์
แสง ภรรยาพระเทพประชา
พจน์ สารสิน อดีตนายกรัฐมนตรี
กิจ สารสิน
อรุณ สารสิน ต่อมาคือ หม่อมอรุณ อาภากร ณ อยุธยา เนื่องจากเสกสมรสกับ พันเอก นายแพทย์ หม่อมเจ้าดำแคงฤทธิ์ อาภากร พระโอรสใน พระเจ้าบรมวงศ์เธอ กรมหลวงชุมพรเขตอุดมศักดิ์
คนึง สารสิน
พระยาสารสินขณะมีบรรดาศักดิ์เป็น พระมนตรีพจนกิจ และดำรงตำแหน่งเจ้ากรมมหาดไทยฝ่ายเหนือได้กราบถวายบังคมลาออกจากราชการอันเนื่องมาจากป่วยเมื่อวันที่ 11 เมษายน พ.ศ. 2444 จากนั้นในวันที่ 19 ธันวาคม พ.ศ. 2460 ได้มีพระบรมราชโองการโปรดเกล้าฯ พระราชทานบรรดาศักดิ์เป็น พระยาสารสินสวามิภักดิ์ ถือศักดินา 1000 และได้เข้ารับพระราชทานสัญญาบัตรบรรดาศักดิ์ที่ พระที่นั่งอนันตสมาคม เมื่อวันที่ 9 ธันวาคม พ.ศ. 2461
กระทั่งถึงแก่กรรมเมื่อวันที่ 22 มิถุนายน พ.ศ. 2468 ในปลายรัชสมัยพระบาทสมเด็จพระมงกุฎเกล้าเจ้าอยู่หัว ขณะอายุได้ 76 ปี โดยมีพิธีฝังศพตามแบบศาสนาคริสต์ที่สุสาน ถนนสีลม เมื่อวันที่ 4 ตุลาคม พ.ศ. 2468 ในการนี้พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯพระราชทานรถวอรับศพ เครื่องขมาศพ เงิน 2000 สตางค์ และผ้าขาว 4 พับ
ตำแหน่ง

31 กรกฎาคม พ.ศ. 2433 - นายแพทย์ใหญ่ในกรมยกกระบัตรทัพยกใหญ่
พ.ศ. 2435 - ล่ามประจำกระทรวงเกษตรพานิชการ
พ.ศ. 2438 - แพทย์และผู้จัดการโอสถศาลา ในกรมพยาบาล กระทรวงธรรมการ
5 มีนาคม พ.ศ. 2440 - เจ้ากรมตำรวจภูบาล
17 เมษายน พ.ศ. 2442 เจ้ากรมมหาดไทยฝ่ายเหนือ
11 เมษายน พ.ศ. 2444 ลาออกจากราชการ
ยศ

31 กรกฎาคม พ.ศ. 2433 - พันตรี
20 สิงหาคม พ.ศ. 2454 - อำมาตย์โท (ได้รับพระราชทานขณะมีบรรดาศักดิ์เป็น พระมนตรีพจนกิจ นอกราชการ)
บรรดาศักดิ์

25 สิงหาคม พ.ศ. 2435 - หลวงดำรงแพทยาคุณ
20 พฤศจิกายน พ.ศ. 2443 - พระมนตรีพจนกิจ ถือศักดินา 800
25 ธันวาคม พ.ศ. 2444 - พระมนตรีพจนกิจ นอกราชการ ถือศักดินา 400
19 ธันวาคม พ.ศ. 2460 - พระยาสารสินสวามิภักดิ์ ถือศักดินา 1000
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
พ.ศ. 2442 –  เหรียญปราบฮ่อ (ร.ป.ฮ.)
พ.ศ. 2436 –  เหรียญจักรมาลา (ร.จ.ม.)
แหล่งข้อมูลเพิ่มเติม

บุญพิสิฐ ศรีหงส์. (2564). ต้นธารสารสิน. ใน สารสิน: อนุสรณ์ในการพระราชทานเพลิงศพ นายพงส์ สารสิน. บรรณาธิการโดย วิมลพรรณ ปีตธวัชชัย. หน้า 58-97. กรุงเทพฯ: อมรินทร์.
เบนจามิน จุง ทัฟเนล

| เบนจามิน จุง ทัฟเนล |
| --- | --- |

ข้อมูลพื้นฐาน
ชื่อเกิด: เบนจามิน จุง ทัฟเนล
รู้จักในชื่อ: เบน
เกิด: 13 พฤษภาคม พ.ศ. 2518 (49 ปี)
ที่เกิด: ประเทศเกาหลีใต้
แนวเพลง: อัลเทอร์เนทีฟ, เมทัล
อาชีพ: นักร้อง ที่ปรึกษาทีมฟุตบอล นักแปลภาษา อาจารย์
เครื่องดนตรี: กีตาร์,เบส,คีย์บอร์ด,กลอง,ไวโอลิน
เบนจามิน จุง ทัฟเนล (อังกฤษ: Benjamin Tuffnell) เป็นชาวอเมริกันเชื้อสายเกาหลี ปัจจุบันดำรงตำแหน่งผู้อำนวยการสโมสรฟุตซอลชลบุรีบลูเวฟ อดีตเคยเป็นนักร้องนำวงซิลลี่ฟูลแทนที่ณัฐพล พุทธภาวนา(วีรชน ศรัทธายิ่ง) (โต ซิลลี่ ฟูลส์)
ประวัติ

เบนจามิน จุง ทัฟเนล เกิดที่เมืองโอซาน ประเทศเกาหลีใต้ (เกิดเมื่อวันที่ 13 พฤษภาคม พ.ศ. 2518) ได้รับการอุปการะจากเกลนและโจแอน ทัฟฟ์เนล (Glenn and JoAnne Tuffnell) และได้ย้ายไปอาศัยอยู่ที่เมืองเบิร์กลีย์ ไฮทส์ (Berkley Heights) ประเทศสหรัฐอเมริกาเมื่อวันที่ 3 ธันวาคม พ.ศ. 2518 เบนจามินเติบโตที่เมืองดีทรอยต์ รัฐมิชิแกน โดยมีสตีฟและจอห์นซึ่งเป็นพี่ชายของเบนจามินเป็นคนแนะนำเกี่ยวกับดนตรี
ครอบครัวของเบนจามินได้ย้ายไปอยู่ที่เมืองบาร์กิ้ง ริจช์ (Basking Ridge) รัฐนิวเจอร์ซีย์ เบนจามินเรียนโรงเรียนระดับมัธยมศึกษาตอนปลายที่โรงเรียนริจช์ (Ridge)  ต่อมาเบนจามินก็ได้ย้ายไปเรียนที่แบลร์ อะคาเดมี (Blair Academy) จนจบการศึกษา เบนจามินได้เข้าศึกษาต่อด้าน Creative Writing และ History (สาขาการเขียนเชิงสร้างสรรค์และประวัติศาสตร์)ที่มหาลัยโลโยลา แมรี่แลนด์ (Loyola University Maryland) เมื่อ พ.ศ. 2538 และได้รับทุนการศึกษาในฐานะนักกีฬา รวมทั้งยังได้รับจดหมายเชิญให้ไปเล่นฟุตบอลดิวิชั่น 1
หลังจากจบการศึกษาระดับมหาวิทยาลัย เบนจามินได้ตกลงที่จะรับตำแหน่งเป็นอาจารย์สอนที่โรงเรียนอัสสัมชัญ ระยอง หลังจากได้มาอยู่เมืองไทย เบนจามินมีโอกาสได้รู้จักกับโกมุต อัตตเกษม (ต๊อก) และ นพพร อิ่มทรัพย์ (หรั่ง)
เบนจามินได้เริ่มปรากฏตัวในวง Shadow ซึ่งเล่นอยู่ตามสถานบันเทิงต่าง ๆ ใน พ.ศ. 2543 เบนจามินได้ย้ายมาอยู่ที่กรุงเทพฯ และได้ร่วมงานกับต๊อกและหรั่งที่ผับ T29 ซึ่งเจ้าของคือ วิยดา โกมารกุล ณ นคร
ผลงาน > ในนามของซิลลี่ ฟูลส์

Mini (2550)
The One (มีนาคม 2551)
ทำร้าย (2553)
สูญญากาศ (2555)
Standing tall (2557)
ผลงาน > ผลงานเดี่ยว

Who am I (ร้องร่วม Feat. กับ 8th Floor) (พ.ศ. 2557)
ภาวะกดดัน (ร้องร่วม Feat. กับ กอล์ฟ ฟักกลิ้งฮีโร่) ประกอบละคร มือปราบเหยี่ยวดำ (พ.ศ. 2561)
INSOMNIA (พ.ศ. 2563)
ผลงาน > ผลงานการแต่งเพลง

"Spotlight" ขับร้องโดย เอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
"Thank you my Silent Heroes" ขับร้องโดย วชิรวิชญ์ ชีวอารี ,เมธวิน โอภาสเอี่ยมขจร และเอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
"ขอเป็นคนหนึ่ง" (ต้นฉบับเดิมปี พ.ศ. 2535 แต่งเฉพาะท่อนแร็ปเพิ่มเติม) ขับร้องโดย พีรวัส แสงโพธิรัตน์ ,ปราชญา เรืองโรจน์ และเอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
"IT’S ME" ขับร้องโดย บีเอ็นเคโฟร์ตีเอต (เพลงประกอบภาพยนตร์สารคดี BNK48 Documentary : One Take ปีพ.ศ. 2563)
"IT'S LIFE" ขับร้องโดย บีเอ็นเคโฟร์ตีเอต (เพลงประกอบภาพยนตร์สารคดี BNK48 Documentary : One Take ปีพ.ศ. 2563)
ศาลาว่าการกรุงบรัสเซลส์

| ออแตลเดอวีลเดอบรูว์แซล Hôtel de Ville de Bruxelles |
| --- | --- |
ศาลาว่าการนครบรัสเซลส์
ตัวอาคารมองจากจัตุรัสบรัสเซลส์ (กร็อง-ปลัส)

ข้อมูลทั่วไป
ประเภท: ศาลาว่าการ
สถาปัตยกรรม: กอทิก บาโรก
เมือง: กร็อง-ปลัส บรัสเซลส์
ประเทศ:  เบลเยียม
พิกัด: 50°50′48″N 4°21′07″E﻿ / ﻿50.84667°N 4.35194°E﻿ / 50.84667; 4.35194
เริ่มสร้าง: ค.ศ. 1401 - ค.ศ. 1717
การออกแบบและการก่อสร้าง
สถาปนิก: ยาโกบ ฟัน ตีเนิน ฌ็อง บอร์นัว ยัน ฟัน เรยส์บรุก กอร์แนย์ วาน แนร์แวน
ศาลาว่าการกรุงบรัสเซลส์ หรือ ออแตลเดอวีลเดอบรูว์แซล (ฝรั่งเศส: Hôtel de Ville de Bruxelles; อังกฤษ: Brussels Town Hall) เป็นศาลาว่าการของนครบรัสเซลส์ โดยเป็นอาคารเพียงแห่งเดียวที่สร้างตั้งแต่สมัยยุคกลางในสถาปัตยกรรมกอทิก ที่ตั้งอยู่ที่ใจกลางส่วนประวัติศาสตร์ของนครบรัสเซลส์ คือ กร็อง-ปลัส (La Grande Place de Bruxelles)
ประวัติ

ศาลาว่าการแห่งนี้ประกอบด้วยส่วนที่สำคัญทางประวัติศาสตร์ศิลปะทั้งหมดสองส่วนสำคัญ ได้แก่
สถาปัตยกรรมกอทิก เป็นส่วนที่สร้างในสมัยคริสต์ศตวรรษที่ 15 โดยเป็นส่วนของตัวอาคารยาวขนานกับจัตุรัสจรดกับถนนชาร์ล บูล (Rue Charles Buls)
สถาปัตยกรรมบาโรก ซึ่งสร้างในสมัยคริสต์ศตวรรษที่ 18 ประกอบด้วย ส่วนต่อขยายของอาคารจำนวนสามปีกเป็นรูปตัวยู "U" มาจรดกันที่ด้านหลังของอาคารเดิม
ประวัติ > ส่วนสถาปัตยกรรมกอทิก

ส่วนของอาคารที่เป็นสถาปัตยกรรมกอทิกที่สร้างในสมัยคริสต์ศตวรรษที่ 15 นั้นถูกแบ่งเป็นสามช่วงหลักๆ คือ
บริเวณปีกซ้ายและบริเวณฐานของหอแขวนระฆังนั้นเริ่มสร้างในปี ค.ศ. 1401 จนถึงค.ศ. 1421 โดยสร้างบนที่เดิมซึ่งเป็นที่พักของเทศมนตรี อำนวยการสร้างโดยสถาปนิกยาโกบ ฟัน ตีเนิน (ศิษย์เอกของฌ็อง ดัวซี สถาปนิกชาวแอโนผู้ริเริ่มสถาปัตยกรรมกอทิกแบบบราบันต์) และฌ็อง บอร์นัว สถาปนิกชาวฝรั่งเศส กับเค. ฟันเดอร์ บรุกเกอ
บริเวณปีกขวาได้มีการวางศิลาฤกษ์โดยชาร์ลผู้อาจหาญ เริ่มสร้างเมื่อปี ค.ศ. 1444 จนถึงค.ศ.​1449 โดยเป็นผลงานการออกแบบของสถาปนิก กีโยม เดอ วอแกล ซึ่งต่อมาได้กลายมาเป็นสถาปนิกเอกประจำนครบรัสเซลส์ในปี ค.ศ. 1452
บริเวณส่วนบนของอาคารรวมทั้งยอดแหลมของหอแขวนระฆังนั้นสร้างขึ้นโดยยัน ฟัน เรยส์บรุก สถาปนิกเอกประจำราชสำนักของฟิลิปที่ 3 ดยุกแห่งเบอร์กันดี ในปี ค.ศ.1449 ถึงค.ศ. 1455
ประวัติ > ส่วนสถาปัตยกรรมบาโรก

หลังจากการถูกถล่มโดยกองทัพฝรั่งเศสในปี ค.ศ. 1695 ได้สร้างความเสียหายมากมายให้กับตัวอาคาร และยังทำลายอาคารที่ตั้งอยู่ด้านหลัง คือ ตลาดผ้า หรือ "อาโลดรา" (Halle au Drap) ที่ตั้งอยู่ติดกันกับอาคารนี้ ซึ่งต่อมาจึงได้มีการบูรณะซ่อมแซม รวมทั้งขยายออกไปบริเวณด้านหลังอาคารที่เคยเป็นสถานที่ตั้งของอาโลดรา ได้รับการออกแบบโดยสถาปนิกชาวบรัสเซลส์ กอร์แนย์ วาน แนร์แวน ในแบบสถาปัตยกรรมบาโรก (แบบพระเจ้าหลุยส์ที่ 14) ในระหว่างปี ค.ศ. 1706 ถึง ค.ศ. 1717 อาคารส่วนที่ต่อเติมมาด้านหลังนี้มิได้สร้างขึ้นในฐานะสถานที่ราชการของบรัสเซลส์ แต่ในฐานะของรัฐบราบันต์ จนกระทั่งปี ค.ศ. 1795
ประวัติ > การบูรณะในสมัยคริสต์ศตวรรษที่ 19

อาคารศาลาว่าการแห่งนี้ได้ผ่านการบูรณะครั้งใหญ่มาหลายครั้งในช่วงคริสต์ศตวรรษที่ 19 ภายใต้การควบคุมของสถาปนิกตีลมาน-ฟร็องซัว ซุย ตั้งแต่ปี ค.ศ.​ 1840 และวิกตอร์ ฌาแมร์ ตั้งแต่ปี ค.ศ. 1860 เป็นต้นไป โดยได้มีการเฉลิมฉลองครบสองร้อยปีเมื่อวันที่ 26 มิถุนายน ค.ศ. 1897 โดยในช่วงนี้เป็นช่วงที่มีการต่อเติมรูปปั้นโดยรอบของอาคารอย่างที่เห็นในปัจจุบัน
ก่อนหน้านี้ ศาลาว่าการแห่งนี้ไม่ได้ถูกตกแต่งประดับประดาโดยรอบอาคารด้วยรูปปั้นมากมาย มีเพียงแต่คันทวย รูปปั้นของผู้เผยพระวจนะทั้งแปด และรูปปั้นตกแต่งบริเวณป้อมมุมของอาคารเท่านั้น โดยจากหลักฐานของอนุสรณ์สถานทางประวัติศาสตร์ของเบลเยียม บรัสเซลส์ ฉบับที่ 1 หน้า 126 ได้ระบุว่า จากหลักฐานที่พบตามภาพเขียนในปี ค.ศ. 1564, 1606, 1646 และ 1650 จะพบว่าบริเวณหน้าบันหลักของอาคารรวมทั้งปีกทั้งสองข้างนั้นไม่พบรูปปั้นใด ๆ ประกอบ ยกเว้นบริเวณเหนือซุ้มประตูทางเข้าหลัก บริเวณชั้นสองของหอแขวนระฆัง และบริเวณหอป้อมมุมทิศตะวันตกเฉียงเหนือ และหน้าที่ 128 ระบุอีกว่า ได้มีการตกแต่งเพิ่มเติมด้านหน้าอาคารฝั่งตะวันออกในระหว่างปี ค.ศ. 1860 จนถึง ค.ศ. 1867
ส่วนงานตกแต่งด้านหน้าอาคารนั้นเป็นผลงานของวิกตอร์ ฌาแมร์ ซึ่งได้เพิ่มส่วนหน้าต่างโค้งมีช่องทางเดินด้านใน รวมทั้งบันไดซึ่งเขาได้ปรึกษาอย่างดีกับเออแฌน วียอแล-เลอ-ดุก ในระหว่างปี ค.ศ. 1844 ถึงค.ศ. 1902 นั้นได้มีการเพิ่มเติมรูปปั้นต่าง ๆ ภายนอกอาคารถึง 150 ชิ้น สลักจากหินปูนสีขาวจากเมืองก็องและเอชายง
ส่วนรูปปั้นผู้เผยพระวจนะนั้นประดับอยู่เหนือมุขทางเข้า ซึ่งเสื่อมโทรมไปตามเวลานั้นได้ถูกย้ายไปเก็บในพิพิธภัณฑ์ท้องถิ่นแห่งบรัสเซลส์ (Musée communal de Bruxelles) โดยได้แทนที่เดิมด้วยงานสลักจำลองจากของจริง รวมถึงงานคันทวย และงานแกะสลักหัวเสาจาก แมซงเดอแล็สทราปาด, แมซงเดอลากาโวมวน และ แมซงดูว์มอร์